กฎกระทรวง ฉบับที่ 6 (พ.ศ. 2510) ออกตามความในพระราชบัญญัติมาตรฐานสินค้าขาออก พ.ศ. 2503 ว่าด้วยผู้ประกอบธุรกิจตรวจสอบมาตรฐานสินค้า
กฎกระทรวง
กฎกระทรวง
ฉบับที่ ๖ (พ.ศ. ๒๕๑๐)
ออกตามความในพระราชบัญญัติมาตรฐานสินค้าขาออก
พ.ศ. ๒๕๐๓
ว่าด้วยผู้ประกอบธุรกิจตรวจสอบมาตรฐานสินค้า[๑]
 

อาศัยอำนาจตามความในมาตรา
๖ และมาตรา ๒๑ แห่งพระราชบัญญัติมาตรฐานสินค้าขาออก พ.ศ. ๒๕๐๓
รัฐมนตรีว่าการกระทรวงเศรษฐการออกกฎกระทรวงไว้ ดังต่อไปนี้

ให้ยกเลิกความใน
(๑) ของข้อ ๑ แห่งกฎกระทรวง ฉบับที่ ๒ (พ.ศ. ๒๕๐๔)
ออกตามความในพระราชบัญญัติมาตรฐานสินค้าขาออก พ.ศ. ๒๕๐๓
ว่าด้วยผู้ประกอบธุรกิจตรวจสอบมาตรฐานสินค้า และให้ใช้ความต่อไปนี้แทน
(๑) เป็นสมาชิกของสภาหอการค้าแห่งประเทศไทย เว้นแต่สภาหอการค้าแห่งประเทศไทยเป็นผู้ขอรับอนุญาต
หรือเป็นผู้ที่สภาหอการค้าแห่งประเทศไทยไม่ยอมรับเป็นสมาชิก
หรือคัดชื่อออกจากการเป็นสมาชิกโดยไม่มีเหตุผลอันสมควรซึ่งได้ทำหนังสือร้องเรียนต่อรัฐมนตรี
และรัฐมนตรีสั่งอนุญาตให้เป็นผู้ประกอบธุรกิจตรวจสอบมาตรฐานสินค้า


ให้ไว้ ณ วันที่ ๑๗
กุมภาพันธ์ พ.ศ. ๒๕๑๐
สุนทร หงส์ลดารมภ์
รัฐมนตรีว่าการกระทรวงเศรษฐการ
หมายเหตุ :-
เหตุผลในการประกาศใช้กฎกระทรวงฉบับนี้ คือ
เพื่อแก้ไขคุณสมบัติของผู้ประกอบธุรกิจตรวจสอบมาตรฐานสินค้าให้สอดคล้องกับกฎหมายว่าด้วยหอการค้า















































อุษมล/ผู้จัดทำ
๒๑ มิถุนายน ๒๕๕๔

















































[๑] ราชกิจจานุเบกษา
เล่ม ๘๔/ตอนที่ ๑๙/ฉบับพิเศษ หน้า ๕/๒๓ กุมภาพันธ์ ๒๕๑๐